**prof. dr. Arpad Bürmen**

Prof. dr. Arpad Bürmen je doktoriral na Fakulteti za elektrotehniko Univerze v Ljubljani, kjer je tudi zaposlen. Leta 2005 je bil izvoljen v naziv docenta in leta 2011 v naziv izrednega profesorja za področje elektrotehnika. Pedagoško deluje na področju elektronike. Poučuje predmete s področja analize in načrtovanja analognih elektronskih vezij in mikroprocesorskih sistemov. Raziskovalno se ukvarja s simulacijo vezij, optimizacijskimi metodami in avtomatizacijo načrtovanja vezij. Njegova bibliografija med drugim vključuje 27 člankov v revijah s faktorjem vpliva in en univerzitetni učbenik izdan pri ugledni tuji založbi. Je soavtor programskega paketa za analizo vezij SPICE OPUS, ki ima preko 20.000 registriranih uporabnikov iz 130 različnih držav, od katerih jih ena tretjina dela na področju raziskav in razvoja. Sodeloval je pri dveh projektih z industrijskimi partnerji. Bil je mentor pri 26 diplomah in enem doktoratu.